1959-ben a VfB Ulm csapatában kezdte a labdarúgást, majd 1967-től az Ulm 1846 korosztályos csapatában folytatta. 1973 és 1975 között a VfR Aalen amatőrcsapat játékosa volt. 1975-ben szerződött a másodosztályú Vfb Stuttgarthoz, ahol két idény után sikerült a csapattal az élvonalba jutnia. Stuttgarti négy szezonja alatt 105 bajnoki mérkőzésen 44 gólt szerzett. 1979 és 1987 között a Bayern München játékosa volt, ahol négy bajnoki címet és három nyugatnémet kupagyőzelmet szerzett a csapattal. Két BEK-döntőn szerepelt az együttessel 1982-ben és 1987-ben, de az Aston Villa és az FC Porto ellen is vesztettek. 1987-ben 34 évesen vonult vissza az aktív labdarúgástól.